可充電池，用來儲電，係流動充電器嘅核心組件。電池品種有鎳氫/鎳鎘電池、液態鋰離子電池（經常就噉簡稱鋰離子電池，包括磷酸鐵鋰電池）、鋰離子聚合物電池（簡稱鋰聚電池，即固態鋰離子電池）等品種，其中鎳氫/鎳鎘電池近年來逐漸被後兩種淘汰。圓柱形嘅液態鋰離子電池經常被人按照出廠型號簡稱做18650，爾個型號係反映電池嘅大細，即係高65mm，直徑18mm，但係18650電池入面嘅電極材料可以有好多種。鋰離子電池亦可以係方嘅。不過總體來講，液態鋰離子電池嘅外形無太多選擇，亦無辦法做到好細嚿。而鋰聚電池就可以，而且鋰聚電池無漏液嘅風險。